Unul dintre aleşii români din Parlamentul European a găsit soluţia ca celebrii mici româneşti să scape de la pieire. Astfel, fiica preşedintelui Traian Băsescu, Elena, spune că dacă aceştia ar fi înscrişi în nomenclatorul produselor tradiţionale, atunci, românii se vor bucura pe vecie de gustul micilor, întrucât, nici un produs tradiţional nu poate fi interzis de către cei de la Bruxelles.

Eurodeputata PDL a postat pe contul de facebook ideea sa de a salva micii româneşti.

„În ultimele zile s-a creat o adevărată confuzie referitoare la posibilitatea ca „micii” să fie interziși în România. De fapt este vorba despre interzicerea folosirii unui aditiv alimentar, bicarbonatul de sodiu – sau E500, care intra în componența „micilor”.

Bicarbonatul de sodiu nu este un aditiv dăunător, atât timp cât este folosit în cantități mici, însă el poate ascunde mirosul sau gustul cărnii, în special a celei stricate. Pe de altă parte, bicarbonatul este folosit în rețetele tradiționale de „mici”, fiind un ingredient important pentru păstrarea formei și a culorii produsului. Mai mult, bicarbonatul poate fi folosit ca medicament în tratarea unor tulburări gastrice.

Prin intermediul unui Regulament adoptat în 2008 de către Parlamentul European și Consiliul Uniunii Europene, Comisia Europeană era autorizată să adopte o listă de aditivi/coloranți care puteau fi folosiți în diverse categorii de produse alimentare (inclusiv carne). Bicarbonatul de sodiu nu a fost inclus în lista aditivilor care pot fi utilizați în produsele din carne, așadar folosirea lui va fi interzisă începând cu iulie 2013 în acest tip de produse alimentare.

Soluția este includerea „micilor” în lista produselor tradiționale care sunt exceptate de la interdicția de a folosi bicarbonatul de sodiu, lucru pe care Guvernul l-a și solicitat. Într-o situație similară se mai află și alte produse din carne, precum burgerul sau cârnatul spaniol chorizo”, a scris Elena Băsescu.



PARTENERI - GSP.RO Selfieurile ucigașe! 10 poze făcute fix înainte ca protagoniștii să moară

PARTENERI - PLAYTECH 'România va fi cucerită de Rusia' - Previziunea îngrijorătoare care urmează să vină peste câteva luni

HOROSCOP Horoscop 18 septembrie 2020. Berbecii au parte de o zi agreabilă, cu numeroase momente de evoluție

Telekomsport Ies la iveală detalii terifiante! Celebra balerină, dezmembrată şi dizolvată în acid sulfuric. Poliţia are un suspect